Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1705

3. Fontos feladat a szövegalkotás képességének folyamatos fejlesztése. A tanulók az önkifejezés változatos, szituációhoz hangolt módját biztonsággal kell, hogy használják iskolában és iskolán kívül. Mindez többféle képesség együttes fejlesztését feltételezi: a stílus csiszolását, a logikus gondolkodást, szóban a mondatfonetikai eszközök biztonságos alkalmazását, a helyes hangképzést, írásban az igényes íráskészséget, rendezett, olvasható írásmódot. Az anyanyelvű írásbeliség normáihoz alkalmazkodó szövegalkotás elsajátítása, a képzelet, az önkifejezés, az egyéni stílus bátorítása és ezáltal az önbizalom erősítése segíti a tanulók énképének, önismeretének fejlesztését, lelki egészségének megerősítését, felkészülését a felnőttlét szerepeire.

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes